Жер қабығына әсер

Жер қабығына әсер - жер қабығының тіршілігіне адамның бедер түзуші фактор болып араласуы. Жер бетінде бедердің техногендік нысандары: үйінділер, ойықтар, жалдар, карьерлер, котлавандар, үймелер, террикондар және т.б. ірі қалалар мен суқоймалар астында жер қабығының қайқаюы жағдайлары байқалуда, соңғылары таулы аудандарды табиғи сейсмикалылықтың артуына әкеліп соғуда. ірі су қоймалары котлавандарының сумен толтырылуынан болған мұндай жасанды жер сілкіністері Калифорнияда (АҚШ), Үндістан түбегінде байқалуда. Жер сілкінуінің мұндай түрі Тәжікстанда Вахш өзеніндегі Нүрек суқоймасының мысалында жақсы зерттелген. 1972 ж. ол жүз метрлік деңгейге жетіп толтырылған кезде жер сілкінулер саны бірнеше есе көбейіп, нақ сол 1972 жылы ең көп (133) мөлшерге жетті.Қазақ тілі терминдерінің салалық ғылыми түсіндірме сөздігі: Экология және табиғат қорғау / Жалпы редакциясын басқарған – түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов.  – Алматы: «Мектеп» баспасы» ЖАҚ, 2002 жыл. – 456 бет. ISBN 5-7667-8284-5
Дереккөздер

Санат:Экология
Санат:Табиғатты қорғау